Tilstede: Karin, Birgitte, Henrik, John M. og Dorthe (Referent)

Fraværende: Morten D. og John D.

Dagsorden:

* **Orientering fra formanden**
	+ nyt fra kredsen

Orientering:

Karin orienterede om nyheder fra Kredsen.

* **Orientering fra kassereren**
	+ Sponsoraftalen
	+ Huslejetilskud

Orientering:

Henrik arbejder stadig på sponsoraftalen.

Klubben har måttet betale kr. 4.900,00 af huslejetilskuddet tilbage, da der ikke er brugt det forventede budget til vedligeholdelse.

* **Instruktørudvalg**
	+ Fra instruktørmødet 17.11.2022:
		- Løbske tæver på pladsen
		- Hvor er vi med rullende kontingent
		- Kan vi få lyset justeret på pladsen

Orientering/beslutning:

Der var enighed i instruktørudvalget om, at der kan være løbske tæver på pladsen. Nu prøves det af og så ser vi, hvordan det går. Instruktørudvalget skal udarbejde retningslinjer for, hvordan det skal håndteres i praksis.

Vi afventer at se, om Kreds- og Landsforeningen begynder at køre med rullende kontingenter. Og så skal vores vedtægter tjekkes for, om vi kan gøre det.

Vi kan ikke selv justere på lyset, da det er højt oppe og vi kan ikke selv skifte pæren. Så der må bestilles en elektriker til at gøre det. Det skal først undersøges, om der skal købes helt nye lamper. John undersøger priser.

Alle hold har haft et godt fremmøde og fortsætter til næste år.

Instruktørerne er ulønnet, men får et kørselstilskud hvert år. Nogle instruktører har flere hold, men får kun et kørselstilskud. Fremover får instruktørerne et kørselstilskud på kr. 750,00 pr. hold.

* **Konkurrenceudvalg**

Orientering:

AG må gerne bruge de spring, de har nu til konkurrencer.

Der er planlagt datoer for konkurrencer til næste år. Bliver offentliggjort omkring 1. februar 2023.

Kredskonkurrencer: C/B 23. april, C/A 27. august, Rally 4. juni, SM 2. september. Her ud over flere lokalkonkurrencer.

* **Liste med mulige hjælpere**

Drøftet/beslutning:

Liste med mulige hjælpere til 2023 skal udarbejdes. Drøftes igen på næste møde.

Liste med datoer for konkurrencerne, skal meldes ud i rigtig god tid.

Hjælpere skal søges på Facebook flere gange i løbet af året.

Instruktørerne skal løbende spørge på holdene.

Det skal defineres, hvad der er brug for hjælp til, så folk ved, hvad der forventes, de skal hjælpe med.

Der skal uddannes flere sporlæggere.

* **Hjemmeside/Facebook**

Drøftet:

Det kører fantastisk.

Nye billeder på forsiden ønskes. De nuværende er gode, men efterhånden flere år gamle.

* **Klubhus/pladsen**

Orientering:

Vandhanen er skiftet i køkkenet.

Whiteboard der hænger for enden af stuen i klubhuset skal flyttes over på langvæggen.

* **Instruktør- og lodsejergaver**

Drøftet/beslutning:

Det drøftes og aftales, hvem der skal have gaver.

* **Presseomtale**
* Hvem og hvordan udtaler vi os (Facebooksopslaget 12. oktober)

Drøftet/beslutning:

Det besluttes, at vi gerne vil have skrevet en artikel om DcH Stevns i Stevnsbladet. Formålet skal være at promovere klubben for alle de gode aktiviteter, som finder sted. Der skal gøres opmærksom på, at der kun er få ledige pladser, og at vi mangler instruktører.

* **Generalforsamling 2023**
	+ Dato
	+ Hvem er på valg ?
	+ Indkaldelse

Drøftet/beslutning:

Dato: d. 21. januar 2023 kl. 13.00.

På valg: Karin, John D. og Morten D.

Karin modtager genvalg.

John D. modtager genvalg.

Morten D. modtager genvalg.

Karin udarbejder indkaldelsen til generalforsamlingen. Vi serverer sandwich.

* **Eventuelt**

Der skal findes en ny skov, nu hvor Gydevej er solgt. John M. vil undersøge hvad priserne er for brug af et skovstykke.

Karin er ved at indsamle hvilke størrelser veste, der skal indkøbes til instruktørerne.

Der bliver et arrangement d. 9. december med DcH Herfølge. En fredag aften.

Anette S. vil gerne lave et hold med forskellige slags spor, hvis der kan findes arealer til det.

Birgitte har kigget på DcHs folder og synes den er god, som den er. Den behøver ikke at blive redigeret. Birgitte sender den til Morten, så den kan blive lagt ud på hjemmesiden.

John M. har udarbejdet en grundtegning til udbygning af skuret.